ভিডিও কলের মাধ্যমে গ্রেফতারির বিধান নেই, ডিজিটাল অ্যারেস্ট মামলায় রায় আদালতের

জয়পুর: ভিডিও কলের (Vedio Call) মাধ্যমে গ্রেফতারির (Arrest) কোনও বিধান ভারতীয় আইনে (Indian law) নেই। ডিজিটাল অ্যারেস্ট (Digital Arrest) সম্পর্কে স্বতঃপ্রণোদিত মামলায় অভিমত দিয়ে পদক্ষেপ রাজস্থান হাইকোর্টের (Rajasthan HighCourt)।

ডিজিটাল অ্যারেস্ট আদতে সাইবার ক্রাইমের প্রতারণামূলক কাজের এক চূড়ান্ত উদাহরণ। ক্রমবর্ধমান এই অপরাধের পরিপ্রেক্ষিতে রাজ্য ও কেন্দ্রীয় সরকারের কাছে প্রাসঙ্গিক রিপোর্ট সহ গৃহীত পদক্ষেপ জানানোর নির্দেশ আদালতের।

ভারতের কোনও আইন অনুযায়ী ডিজিটাল গ্রেফতারির কোন আইনি স্বীকৃতি নেই। এই বিষয়ে মানুষকে শিক্ষিত করতে হবে।

আরও পড়ুন: নেতাজির ভাবনার পথেই দেশ গড়ছি, পরাক্রম দিবসে জানালেন প্রধানমন্ত্রী

নাগরিকের অন্যান্য অধিকার ছাড়াও আইনসঙ্গত গ্রেফতারি কাকে বলে, সেই ব্যাপারে সচেতনতা বৃদ্ধি করতে হবে।

এমন ফাঁদে পড়ে মানুষের আর্থিক ক্ষতি আটকাতে সরকার এবং রিজার্ভ ব্যাঙ্ক অফ ইন্ডিয়ার উপযুক্ত ব্যবস্থা গ্রহণ করা দরকার। অভিমত বিচারপতি অনুপ কুমার ধন্দের।

অস্ট্রেলিয়া ইতিমধ্যে এই অপরাধ সম্পর্কে আইনসভা মারফত নির্দিষ্ট ব্যবস্থা নিয়েছে। মার্কিন যুক্তরাষ্ট্রে গণসচেতনতা প্রচার চলছে।

সিঙ্গাপুরে আর্টিফিশিয়াল ইন্টেলিজেন্স টেকনোলজি দ্বারা সমাধান বাতলে দেওয়া হচ্ছে।

এ কথা জানিয়ে তার সঙ্গে তাল মিলিয়ে এদেশেও প্রয়োজনীয় হেল্প নাম্বার দিয়ে অভিযোগ জানানোর ব্যবস্থা গ্রহণ এবং প্রয়োজনীয় প্রমাণ সংগ্রহের কারিগরি ব্যবস্থা প্রণয়নের প্রয়োজন আছে বলে অভিমত আদালতের।